open-index/open-wikipedia-markdown huggingface dataset:
Γκιζιλομπά (Χοτζαλί)

Το **Γκιζιλομπά** (αζερικά: *Qızıloba*) ή **Καρμιργκιούγ** (αρμενικά: Կարմիրգյուղ) είναι χωριό στην επαρχία Χοτζαλί του Αζερμπαϊτζάν στην περιοχή του Ναγκόρνο-Καραμπάχ Μέχρι το 2023 ήταν υπό τον έλεγχο της Δημοκρατίας του Αρτσάχ. Το χωριό είχε αρμενική πλειοψηφία  μέχρι τον διωγμό του Αρμενικού πληθυσμού του Ναγκόρνο Καραμπάχ μετά την επίθεση του Αζερμπαϊτζάν το 2023 στο Ναγκόρνο Καραμπάχ.

## Ιστορία
Κατά την σοβιετική εποχή το Καρμιργκιούγ ήταν μέρος της επαρχίας Ασκεράν. Μετά τον πρώτο πόλεμο του Ναγκόρνο-Καραμπάχ το Καρμιργκιούγ εντάχθηκε στην επαρχία Ασκεράν του Αρτσάχ. Το 2023 ο αζερικός στρατός κατέλαβε το Καρμιργκιούγ.

## Παραπομπές


Κατηγορία:Κατοικημένες περιοχές στην Επαρχία Χοτζαλί
Τέιμαρ

Ο **Τέιμαρ** (αγγλικά: *Tamar*) είναι ποταμός στην νοτιοδυτική Αγγλία που δημιουργεί το μεγαλύτερο μέρος του συνόρου μεταξύ της Κομητείας Ντέβον στα ανατολικά και της Κομητείας Κορνουάλης στα δυτικά. Μεγάλο μέρος της κοιλάδας του Τέιμαρ είναι προστατευμένη ως Εθνικό Τοπίο, που ανήκει σε μια από τις 46 περιοχές σε Αγγλία, Ουαλία και Βόρεια Ιρλανδία ως Περιοχή Εξαιρετικής Φυσικής Ομορφιάς λόγω της σημαντικής αξίας του τοπίου. Ένα ακόμη κομμάτι της κοιλάδας ανήκει στο Εξορυκτικό Τοπίο της Κορνουάλης και του δυτικού Ντέβον ως Μνημείο Παγκόσμιας Κληρονομιάς λόγω των ιστορικών εξορυκτικών δραστηριοτήτων. Η πηγή του ποταμού είναι λιγότερο από 6 χλμ από την βόρεια ακτή της Κορνουάλης αλλά κυλάει νότια κατά μήκος της χερσονήσου στη νότια ακτή. Το συνολικό μήκος του ποταμού είναι 98 χλμ. 

Παραπόταμοι του ποταμού του Τέιμαρ είναι οι ποταμοί Ίνι (*Inny*), Όττερι (*Ottery*), Κίνσεϊ (*Kensey*) και Λύνχερ (*Lynher*) από την πλευρά της Κορνουάλης και οι ποταμοί Ντίαρ (*Deer*) και Τέιβι (*Tavy*) από την πλευρά του Ντέβον. Πρώτη αναφορά του Τέιμαρ γίνεται στην *[[Γεωγραφική Υφήγησις]]* του Πτολεμαίου το 2ο αιώνα μ.Χ. Η ονομασία του ποταμού λέγεται ότι σημαίνει υπέροχο νερό. Είναι ένα από τα πολλά βρετανικά ποτάμια που το αρχαίο του όνομα θεωρείται από μερικούς ότι προέρχεται από μια προϊστορική λέξη ποταμού που σήμαινε σκοτεινή ροή και την οποία μοιράζεται με τον ποταμό Τάμεση.

## Παραπομπές


Κατηγορία:Ποταμοί της Αγγλίας
Θεώρημα τεμνομένων χορδών

Στην γεωμετρία, το **θεώρημα τεμνομένων χορδών** λέει ότι για δύο χορδές \rm A\Gamma και \rm B\Delta ενός κύκλου που τέμνονται στο σημείο \rm I, ισχύει ότι
:\rm AI \cdot I \Gamma = BI \cdot I \Delta.

Το θεώρημα είναι ειδική περίπτωση της δύναμης σημείου ως προς κύκλου. Το θεώρημα είναι η πρόταση 35 στο Βιβλίο 3 στα Στοιχεία του Ευκλείδη.

Ισχύει και το αντίστροφο του θεωρήματος: Αν δύο ευθύγραμμα τμήματα \rm A\Gamma και \rm B\Delta τέμνονται στο σημείο \rm I και ισχύει ότι \rm AI \cdot I \Gamma = BI \cdot I \Delta, τότε τα σημεία \rm A, B, \Gamma, \Delta είναι ομοκυκλικά.

## Απόδειξη

## Απόδειξη αντιστρόφου

## Πορίσματα
* Έστω \rm I το σημείο μίας χορδής \rm AB ενός κύκλου με κέντρο \rm O και ακτίνα r. Τότε, {\rm AI} \cdot {\rm IB} = r^2 - {\rm OI}^2.

* (**Μήκος εσωτερικής διχοτόμου**) Σε ένα τρίγωνο \rm AB\Gamma το μήκος της εσωτερικής διχοτόμου \delta_{\rm A} δίνεται από τον τύπο
::\delta_{\rm A} = \sqrt{\beta\gamma \cdot \left( 1 - \frac{\alpha^2}{(\beta + \gamma)^2} \right)}.

## Δείτε επίσης
* Δύναμη σημείου ως προς κύκλο
* Θεώρημα τεμνουσών
* Θεώρημα τέμνουσας και εφαπτόμενης

## Παραπομπές


Κατηγορία:Κύκλος
Κατηγορία:Θεωρήματα στη Γεωμετρία
Στρογγύλη Χάλκης

Η **Στρογγύλη** ή **Στρογγυλή** είναι ακατοίκητη νησίδα των Δωδεκανήσων. Βρίσκεται δυτικά της Ρόδου και ανατολικά της Αλιμιάς ενώ η έκταση της είναι 0,221 τ.χλμ. Διοικητικά, από το 2011, ανήκει στον δήμο Χάλκης.

## Παραπομπές


Κατηγορία:Βραχονησίδες της Χάλκης
Τζοβάννι Λότζι

Ο **Τζοβάννι Λότζι** (, Καζέλλε Λάντι, 29 Νοεμβρίου 1838 - Αλ Ουμπαΐντ, 27 Δεκεμβρίου 1882) ήταν Ιταλός κληρικός.

## Βιογραφία

Γεννήθηκε στις 29 Νοεμβρίου 1838 στη Καζέλλε Λάντι της Λομβαρδίας. Χειροτονήθηκε ιερέας στις 1862.

Δέκα χρόνια αργότερα, πιο συγκεκριμένα το 1872, έγινε δεκτός στο «Ιεραποστολικό Ινστιτούτο της Βερόνας», ιδρυθέν υπό τον Ντανιέλε Κομπόνι, υπό την συνοδεία του οποίου και αναχώρησε με προορισμό το Σουδάν κατά τη διάρκεια του αμέσως επόμενου έτους. Κατά τη διάρκεια του ταξιδιού, ανέλαβε καθήκοντα επίσημου εξομολογητή του πατρός Κομπόνι. Έως το 1878, υπήρξε επικεφαλής της τοπικής ιεραποστολής με έδρα το Αλ Ουμπαΐντ, ενώ, παράλληλα, εξέδωσε, από κοινού με τον πατέρα Λουίτζι Μπονόμι (), το πρώτο βιβλίο κατήχησης και λεξικό στη γλώσσα Νομπίν, έως τότε άγνωστης ενώπιον του ευρωπαϊκού κοινού.

Προσβλήθηκε από σκορβούτο, από το οποίο και, τελικώς, απεβίωσε στις 27 Δεκεμβρίου 1882, σε ηλικία 44 ετών. Ετάφη στο Αλ Ουμπαΐντ, ωστόσο ο τάφος του συλήθηκε από Ισλαμιστές φονταμενταλιστές, το 1889, έπειτα από την κατάληψη της περιοχής από την φυλή των Μαχαντί. Στη γενέτειρά του, το Καζέλλε Λάντι, η παρακείμενη οδός της εκκλησίας με κατεύθυνση προς την εξοχή, φέρει το όνομά του.

## Παραπομπές


## Πηγές
*  

## Εξωτερικοί σύνδεσμοι
* 
*  

Κατηγορία:Ιταλοί κληρικοί
Κόνορ Γκάλαχερ

Ο **Κόνορ Τζον Γκάλαχερ** (6 Φεβρουαρίου 2000) είναι Άγγλος επαγγελματίας ποδοσφαιριστής που αγωνίζεται ως μέσος στην Τότεναμ Χότσπερ και στην εθνική ομάδα της Αγγλίας.

Ξεκίνησε την καριέρα του στην Τσέλσι, με δανεισμούς σε ομάδες της Τσάμπιονσιπ, όπως η Τσάρλτον Αθλέτικ και η Σουόνσι Σίτι και σε ομάδες της Πρέμιερ Λιγκ, όπως η Γουέστ Μπρομ και η Κρίσταλ Πάλας, την περίοδο 2019–2022. Στην Κρίσταλ Πάλας, ο Γκάλαχερ αναδείχθηκε Παίκτης της Χρονιάς του συλλόγου για τη σεζόν 2021–22. Στη συνέχεια, έκανε την πρώτη του εμφάνιση με την πρώτη ομάδα της Τσέλσι την αγωνιστική περίοδο 2022–23. Το 2024, ο Γκάλαχερ εντάχθηκε στην ομάδα της Λα Λίγκα, Ατλέτικο Μαδρίτης. Επέστρεψε στην Αγγλία μετά από 18 μήνες, υπογράφοντας με την Τότεναμ Χότσπερ τον Ιανουάριο του 2026.

Αφού εκπροσώπησε την Αγγλία σε διάφορα επίπεδα νέων, ο Γκάλαχερ έκανε το ντεμπούτο του με την ανδρική εθνική ομάδα τον Νοέμβριο του 2021. Ήταν μέλος της ομάδας της Αγγλίας τόσο στο Παγκόσμιο Κύπελλο 2022 όσο και στο Euro 2024.

## Παραπομπές


Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ20
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Τσάρλτον Αθλέτικ
Κατηγορία:Ποδοσφαιριστές Σουόνσι Σίτι
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Όρος Σκάδι

Το **Όρος Σκάδι** () είναι το ψηλότερο βουνό του πλανήτη Αφροδίτη με συντεταγμένες 64° Β και 4° Α. Βρίσκεται στο κέντρο της ηπειρωτικής περιοχής Γη της Ιστάρ () και συγκεκριμένα στην οροσειρά Μάξγουελ. Είναι το υψηλότερο σημείο του πλανήτη, με υψόμετρο περίπου 10.700 μέτρων. Το Όρος Σκάδι ονομάστηκε το 1994 από τη Σκάδι (Skaði), μια θεά του βουνού από τη σκανδιναβική μυθολογία.

## Παραπομπές


Κατηγορία:Αφροδίτη (πλανήτης)
VRChat

Το **VRChat** είναι διαδικτυακή πλατφόρμα εικονικού κόσμου που δημιουργήθηκε από τους Γκρέιαμ Γκέιλορ και Τζέσσι Τζάουντρι και λειτουργεί από την εταιρεία VRChat, Inc. Η πλατφόρμα επιτρέπει στους χρήστες να αλληλεπιδρούν με άλλους χρησιμοποιώντας τρισδιάστατα avatars και κόσμους που έχουν δημιουργηθεί από τους ίδιους τους χρήστες. Το VRChat έχει σχεδιαστεί κυρίως για χρήση με γυαλιά εικονικής πραγματικότητας, όντας διαθέσιμο για υπολογιστές Microsoft Windows και ως εγγενής εφαρμογή για συσκευές Android όπως τα Meta Quest, Pico 4 και HTC Vive XR Elite. Είναι επίσης προσβάσιμο χωρίς VR σε λειτουργία επιφάνειας εργασίας που έχει σχεδιαστεί για χρήση με ποντίκι και πληκτρολόγιο ή gamepad, καθώς και μέσω εφαρμογής Android για συσκευές με οθόνη αφής.

Το VRChat κυκλοφόρησε αρχικά ως εφαρμογή για Windows για το πρωτότυπο Oculus Rift DK1 στις 16 Ιανουαρίου 2014 και αργότερα διατέθηκε στο πρόγραμμα πρώιμης πρόσβασης του Steam την 1η Φεβρουαρίου 2017. Το VRChat έγινε αργότερα διαθέσιμο στο κατάστημα Meta Quest στις 11 Δεκεμβρίου 2018 και σε πρώιμη πρόσβαση στο κατάστημα Google Play στις 22 Αυγούστου 2023.

## Παραπομπές


Κατηγορία:Indie βιντεοπαιχνίδια
Κατηγορία:Βιντεοπαιχνίδια MMOG
Κατηγορία:Βιντεοπαιχνίδια Oculus Rift
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια με cel-shaded γραφικά
Κατηγορία:Βιντεοπαιχνίδια των Windows
Κομητεία Μαϊάμι (Κάνσας)

Η **Κομητεία Μαϊάμι** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 35,320 κάτοικοι. Η διοικητική πρωτεύουσα (*έδρα*) είναι η Πάολα.  Η κομητεία ιδρύθηκε το 1855 και πήρε το όνομά της από την φυλή των ινδιάνων Μαϊάμι που ζούσαν στην περιοχή.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 590 τετραγωνικά μίλια (1.500 km2), εκ των οποίων 576 τετραγωνικά μίλια (1.490 km2) είναι στεριά και 15 τετραγωνικά μίλια (39 km2) (2,5%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Κάνσας
Κομητεία Πουλάσκι (Άρκανσο)

Η **Κομητεία Πουλάσκι** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός της ήταν 399.123 κάτοικοι. Η διοικητική πρωτεύουσα (*έδρα*) είναι το Λιτλ Ροκ. Η κομητεία ιδρύθηκε το 1818 και πήρε το όνομά της προς τιμήν του Κάσιμιρ Πουλάσκι (1745–1779), Πολωνού ευγενή και μισθοφόρου που πήρε μέρος στην Αμερικανική Επανάσταση, έσωσε τη ζωή του Τζορτζ Ουάσινγκτον και έγινε στρατηγός.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 808 τετραγωνικά μίλια (2.090 km2), εκ των οποίων 760 τετραγωνικά μίλια (2.000 km2) είναι στεριά και 48 τετραγωνικά μίλια (120 km2) (5,9%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Άρκανσο
Κομητεία Μαϊάμι (Ιντιάνα)

Η **Κομητεία Μαϊάμι** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 35,402 κάτοικοι. Η διοικητική πρωτεύουσα (*έδρα*) είναι το Περού.  Η κομητεία ιδρύθηκε το 1833 από τμήμα της κομητείας Κας. Πήρε το όνομά της από την φυλή των ινδιάνων Μαϊάμι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 377,39 τετραγωνικά μίλια (977,4 km2), εκ των οποίων τα 373,84 τετραγωνικά μίλια (968,2 km2) είναι στεριά και 3,55 τετραγωνικά μίλια (9,2 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Ιντιάνα
Κομητεία Χάρισον (Άιοβα)

Η **Κομητεία Χάρισον** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 14,670 κάτοικοι. Η διοικητική πρωτεύουσα (*έδρα*) είναι το Λόγκαν.

Η κομητεία δημιουργήθηκε το 1851 και πήρε το όνομά της προς τιμήν του Ουίλιαμ Χένρι Χάρισον (1773–1841), ο οποίος υπηρέτησε ως πρόεδρος των Ηνωμένων Πολιτειών.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 702 τετραγωνικά μίλια (1.820 km2), εκ των οποίων 697 τετραγωνικά μίλια (1.810 km2) είναι στεριά και 4,8 τετραγωνικά μίλια (12 km2) (0,7%) καλύπτονται από ύδατα (λίμνες, ποτάμια).

### Γειτονικές κομητείες

*Κομητεία Μονόνα (βόρεια)
*Κομητεία Κρόφορντ (βορειοανατολικά)
*Κομητεία Σέλμπι (ανατολικά)
*Κομητεία Ποταγουάταμι (νότια)
*Κομητεία Ουάσινγκτον, Νεμπράσκα (νοτιοδυτικά)
*Κομητεία Μπαρτ, Νεμπράσκα (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Χάρισον (Τέξας)

Η **Κομητεία Χάρισον** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 70,895 κάτοικοι. Η διοικητική πρωτεύουσα (*έδρα*) είναι το Μάρσαλ. Η κομητεία δημιουργήθηκε το 1839 και πήρε το όνομά της προς τιμήν του Τζόνας Χάρισον, δικηγόρου και στρατιώτη που πήρε μέρος στην Επανάσταση του Τέξας.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 916 τετραγωνικά μίλια (2.370 km2), εκ των οποίων 900 τετραγωνικά μίλια (2.300 km2) είναι ξηρά και 16 τετραγωνικά μίλια (41 km2) (1,7%) είναι νερό.
### Γειτονικές κομητείες

* Κομητεία Μάριον (βόρεια)
* Ενορία Κάντο, Λουιζιάνα (ανατολικά)
* Κομητεία Πανόλα (νότια)
* Κομητεία Ρασκ (νοτιοδυτικά)
* Κομητεία Γκρεγκ (δυτικά)
* Κομητεία Άπσουρ (βορειοδυτικά)

## Παραπομπές


Κατηγορία:Κομητείες του Τέξας
Χανκ Αζάρια

Ο **Χένρι Άλμπερτ «Χανκ» Αζάρια** (*Henry Albert "Hank" Azaria*, γενν. 25 Απριλίου 1964) είναι Αμερικανός ηθοποιός.

## Βιογραφία
Γεννήθηκε στο Μανχάταν της Νέας Υόρκης και χρησιμοποίησε το όνομα «Χανκ» από μικρός. Οι παππούδες του και από τις δύο πλευρές ήταν Σεφαρδίτες Εβραίοι από τη Θεσσαλονίκη και η οικογένειά του μιλούσε ισπανοεβραϊκά.

Είναι γνωστός ως ηθοποιός φωνής σε πολλούς χαρακτήρες στη σειρά κινουμένων σχεδίων *[[The Simpsons]]* από το 1989. Όταν έγινε μέλος του κάστ είχε μικρή εμπειρία στη μεταγλώττιση, αλλά έγινε βασικός στη δεύτερη σεζόν. Για τη δουλειά του στη σειρά έχει κερδίσει τέσσερα βραβεία Έμμυ Ζώνης Υψηλής Τηλεθέασης. Επίσης, εμφανίστηκε στη σειρά *[[Τα Φιλαράκια]]* στον ρόλο του Ντέιβιντ.

Στον κινηματογράφο έχει παίξει στις ταινίες *[[Το κλουβί με τις τρελές (ταινία 1996)|Το κλουβί με τις τρελές]]*, *[[Γκοτζίλα (ταινία, 1998)|Γκοτζίλα]]*, *[[Αγάπη σαν ναρκωτικό]]* και *[[Ένταση (ταινία)|Ένταση]]*, ενώ συμμετείχε ως φωνητικός ηθοποιός στις ταινίες κινουμένων σχεδίων *[[The Simpsons: Η Ταινία]]*, *[[Στρουμφάκια (ταινία)|Στρουμφάκια]]*, *Στρουμφάκια 2*, *[[Hop]]* και *[[Αναστασία (ταινία 1997)|Αναστασία]]*.

Έκανε το ντεμπούτο του στο Μπρόντγουεϊ ως Λάνσελοτ στο *Spamalot*, για το οποίο ήταν υποψήφιος για το βραβείο Τόνυ για τον καλύτερο ηθοποιό σε μιούζικαλ. Επέστρεψε στο Μπρόντγουεϊ το 2007, υποδυόμενος τον Ντέιβιντ Σάρνοφ στο *The Farnsworth Invention*.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί βιντεοπαιχνιδιού
Κατηγορία:Αμερικανοί ελληνικής καταγωγής
Κατηγορία:Αμερικανοί κωμικοί
Κατηγορία:Αμερικανοεβραίοι
Κατηγορία:Βραβευμένοι με Έμμυ
Μπεκαμπάντ

Το **Μπεκαμπάντ** (), παλαιότερα γνωστό ως **Μπεγκοβάτ**, είναι παραμεθόρια πόλη του ανατολικού Ουζμπεκιστάν, στην Περιφέρεια της Τασκένδης, επιπέδου περιφερειακού διαμερίσματος, με πληθυσμό 96.900 κατοίκους στην απογραφή του 2021, έναντι 84.400 κατοίκων το έτος 2000. Η πόλη είναι κτισμένη στις όχθες του μεγάλου ποταμού Συρ Ντάρια.

## Ιστορικά στοιχεία και οικονομία
Το Μπεκαμπάντ ως οικισμός αναπτύχθηκε αρχικώς σε σύνδεση με ένα εργοστάσιο τσιμέντου Από το 1942 έως το 1944 ανεγέρθηκε και ένα χαλυβουργείο στην πόλη. Από το 1943 έως το 1948 κατασκευάσθηκαν κοντά στην πόλη το Φράγμα Φαρχάντ και το ομώνυμο υδροηλεκτρικό εργοστάσιο, που αποτελούν μεγάλη πηγή ηλεκτρικής ενέργειας και αρδεύσεως για ολόκληρο το Ουζμπεκιστάν. Το Μπεκαμπάντ αναγνωρίσθηκε ως πόλη το 1945, ενώ μέχρι το 1964 είχε την ονομασία Μπεγκοβάτ. Κατά τις μεταπολεμικές δεκαετίες γνώρισε ταχεία εκβιομηχάνιση και διατηρεί ακόμα μέρος της βιομηχανικής του σημασίας, με τη συνεχιζόμενη λειτουργία ενός μεγάλου χαλυβουργείου και της τσιμεντοβιομηχανίας. Υπάρχουν επίσης εργοστάσια τούβλων, επεξεργασίας κρέατος και βαμβακιού, καθώς και πολλές μικρομεσαίες επιχειρήσεις. Το Μπεκαμπάντ διαθέτει ένα ιατρικό ινστιτούτο και μια επαγγελματική σχολή.

## Γεωγραφία και κλίμα
Το Μπεκαμπάντ είναι κτισμένο επάνω στις όχθες του ποταμού Συρ Ντάρια (Ιαξάρτη), μετά την έξοδό του από τη Λεκάνη Φεργκάνα, δίπλα στα σύνορα με το Τατζικιστάν (τα οποία περιβάλλουν την πόλη από τις τρεις πλευρές, πλην της βόρειας-βορειοδυτικής), σε υψόμετρο 305 μέτρα πάνω από την επιφάνεια της θάλασσας και σε απόσταση περίπου 140 χιλιομέτρων οδικώς νοτίως της Τασκένδης. Στα βορειοανατολικά και στα νοτιοανατολικά από την πόλη υπάρχουν υψηλά βουνά.

Το κλίμα της πόλεως χαρακτηρίζεται ως «μεσογειακό θερμού θέρους» (*Csa* κατά Köppen) με ηπειρωτικές επιδράσεις. Οι χειμώνες είναι γενικώς ψυχροί και τα καλοκαίρια θερμά και κάποτε πολύ θερμά: Η μέση θερμοκρασία Ιουνίου-Ιουλίου είναι 29 βαθμοί C, αλλά κάποιες χρονιές έφθασε και τους 40 °C. Η μέση θερμοκρασία στο Μπεκαμπάντ τον Ιανουάριο δεν είναι χαμηλότερη από −3 βαθμούς C, ενώ η μέση ετήσια βροχόπτωση είναι 441,7 χιλιοστόμετρα, δηλαδή σχεδόν ίση με εκείνη της Αθήνας.

## Παραπομπές


Κατηγορία:Πόλεις του Ουζμπεκιστάν
Νταστ-ε Καβίρ

thumb|right|275px|Θίνες (αμμόλοφοι) στο Ριγκ-ε Τζεν της ερήμου Νταστ-ε Καβίρ
Η **Νταστ-ε Καβίρ** (περσ. دشت كوير, *Dasht-e Kavir*), ονομασία που στην κλασική περσική σημαίνει «χαμηλή πεδιάδα», από τις λέξεις *khwar* (= χαμηλός) και *dasht* (= πεδιάδα), είναι μεγάλη έρημος στο βόρειο Ιράν, γνωστή και ως **έρημος Καβίρ**, **Καβίρ-ε Ναμάκ** ή **Μεγάλη αλμυρή έρημος**. Βρίσκεται στο μέσο του Ιρανικού υψιπέδου και έχει μήκος περίπου 800 χιλιόμετρα και πλάτος 320 χιλιόμετρα, ενώ η συνολική της έκταση φθάνει τα 77.600 τετραγωνικά χιλιόμετρα, αριθμός που την καθιστά την τριακοστή μεγαλύτερη έρημο της Γης. Η έρημος αυτή απλώνεται από την οροσειρά Ελμπούρζ στα βορειοδυτικά μέχρι την έρημο Λουτ στα νοτιοανατολικά. Καταλαμβάνει μέρος των επαρχιών του Ιράν Χορασάν, Σεμνάν, Τεχεράνης, Ισφαχάν και Γιαζντ.

## Χαρακτηριστικά
Στο κέντρο της ερήμου βρίσκονται τα αλμυρά έλη Καβίρ Μπουζούργκ (= «Μεγάλο Καβίρ»), μια περιοχή που έχει μήκος 320 χιλιόμετρα και πλάτος 160. Στο δυτικό τμήμα της ερήμου βρίσκεται η Νταρυατσέχ (= αλμυρή λίμνη»), με έκταση 1.800 τετραγωνικά χιλιόμετρα, που περιέχει μερικές μεγάλες πλάκες αλατιού, έχοντας έτσι μια εμφάνιση μωσαϊκού. Η λίμνη αποτελεί μέρος μιας προστατευόμενης οικολογικές ζώνης εκτάσεως 4.000 τετραγωνικών χιλιομέτρων, του Εθνικού Πάρκου Καβίρ.

## Κλίμα και έδαφος
[thumb|Χάρτης [biotopes του Ιράν, με την Νταστ-ε Καβίρ (το μπεζ οβάλ δεξιά του κέντρου).

]]
Η Νταστ-ε Καβίρ έχει ξηρό κλίμα, ωστόσο δέχεται συνήθως κάποιες βροχές κάθε χειμώνα, όπως και τα όρη που την περιβάλλουν, βροχές αρκετές ώστε να δημιουργήσουν μεγάλες προσωρινές λίμνες και έλη. Η ημερήσια θερμοκρασία μπορεί να έχει διαφορά μέχρι και 70 βαθμούς C κατά τη διάρκεια ενός έτους. Η έρημος μπορεί να καταστεί πολύ κρύα τις νύκτες του χειμώνα, πέφτοντας συχνά κάτω των 0 βαθμών C σε μερικές περιοχές της.

Το έδαφος της ερήμου είναι καλυμμένο με άμμο και βότσαλα, πέρα από τα έλη, τις εποχικές λίμνες και κοίτες ξεροπόταμων, που έχουν νερό μόνο όταν βρέχει. Οι υψηλές θερμοκρασίες και η χαμηλή υγρασία έχουν ως αποτέλεσμα εντονότατη εξάτμιση, γεγονός που δημιουργεί μεγάλες κρούστες από αλάτι στην επιφάνεια των ξηρών ελών και λασπότοπων.

Περίπου το έτος 1000 π.Χ., δηλαδή αρκετά μετά τη λήξη της τελευταίας εποχής των παγετώνων, η Νταστ-ε Καβίρ καλυπτόταν από μια σειρά από τεράστιες λίμνες.

## Χλωρίδα και πανίδα
Η βλάστηση στην Νταστ-ε Καβίρ είναι προσαρμοσμένη τόσο στο θερμό και ξηρό κλίμα της ερήμου, όσο και στην υψηλή αλμυρότητα του εδάφους.

Περσικές γαζέλες ζουν σε μερικά μέρη στα όρια και στα λιγότερο ξηρά μέρη της ερήμου, ενώ μουφλόν (*Ovis orientalis*), καμήλες, αίγαγροι (*Capra aegagrus*) και περσικές λεοπαρδάλεις εμφανίζονται όχι σπάνια στις πιο ορεινές περιοχές. Τη νύχτα δραστηριοποιούνται αγριόγατες, λύκοι, αλεπούδες και άλλα σαρκοφάγα.

## Γεωργία
Το πολύ θερμό κλίμα και οι πολλές θύελλες της Νταστ-ε Καβίρ προκαλούν εκτεταμένη διάβρωση του εδάφους, πράγμα που συμβάλλει στο αδύνατο της καλλιέργειας των εδαφών. Η έρημος είναι σχεδόν ακατοίκητη και η εκμετάλλευσή της ελάχιστη.

## Δείτε επίσης
* Έρημος Λουτ
* Γεωγραφία του Ιράν

## Παραπομπές


## Εξωτερικοί σύνδεσμοι
* 

Κατηγορία:Γεωγραφία του Ιράν
Κατηγορία:Έρημοι
Κάλμπα

Η **Κάλμπα** (αραβ. كَلْبَاء) είναι πόλη στο Εμιράτο του Σάρτζα των Ηνωμένων Αραβικών Εμιράτων. Είναι παραθαλάσσια πόλη στον Κόλπο του Ομάν (και όχι στον Περσικό Κόλπο), όντας αποσπασμένο έδαφος του Σάρτζα. Πολύ κοντά στην πόλη, προς τα νότια, βρίσκεται το ανοικτό στο κοινό «Μαγγρόβιο Καταφύγιο της Κάλμπα», σημαντικός βαλτώδης φυσικός υγρότοπος κοντά στα σύνορα με το Ομάν. Αναπτύχθηκε ως τοποθεσία οικοτουρισμού από την Αρχή Επενδύσεων και Αναπτύξεως του Σάρτζα (*Shurooq*). Μερικοί οικολόγοι έχουν εκφράσει ανησυχίες σχετικώς με αυτό το αναπτυξιακό πρόγραμμα.

## Ιστορία
thumb|Το Φρούριο της Κάλμπα
Σωροί οστράκων από φαγωμένα στρείδια, που χρονολογήθηκαν στην 4η χιλιετία π.Χ. έχουν ανακαλυφθεί στην Κάλμπα, καθώς και πολλά υπολείμματα του πολιτισμού Ουμμ Αλ Ναρ από την Εποχή του Χαλκού. Μια εκτεταμένη και σημαντική ομάδα από πετρόγλυφα βρίσκεται στα νότια της πόλεως, στην τοποθεσία Χατμ Μελαχά.

### Πορτογαλική περίοδος
Η πόλη κατακτήθηκε από την Αυτοκρατορία της Πορτογαλίας τον 16ο αιώνα και έγινε γνωστή στην Ευρώπη ως **Γκαλλά** (*Ghallah*). Αποτελούσε μέρος μιας σειράς οχυρωμένων πόλεων που χρησιμοποιούσαν οι Πορτογάλοι για να ελέγχουν την πρόσβαση στον Περσικό Κόλπο και τον Κόλπο του Ομάν, όπως οι Χορ Φακάν, Μουσκάτη, Σοχάρ, Σημπ, Κουραγιάτ και Μουττρά. Το σημερινό Φρούριο της Κάλμπα, που έχει επιδιορθωθεί και λειτουργεί ως μουσείο, πιστεύεται ότι έχει αναγερθεί επάνω σε πορτογαλικά θεμέλια.

Τον Μάρτιο του 1811 η πόλη καταλήφθηκε και λεηλατήθηκε από τις δυνάμεις του Σουλτάνου της Μουσκάτης Σαγίντ Σαΐντ, στα πλαίσια μιας εκστρατείας του εναντίον των θαλάσσιων δυνάμεων του Οίκου Αλ-Κασίμι.

### Νεότερη εποχή
Η Κάλμπα αναφερόταν ακόμη με την ονομασία Γκαλλά την εποχή της επισκοπήσεως του Περσικού Κόλπου και του Ομάν από τον Τζων Γκόρντον Λόριμερ το 1906, όταν αναφέρθηκε ότι αποτελείτο από περίπου 300 σπίτια από *areesh* (κορμούς χουρμαδιάς), όπου κατοικούσαν μέλη των φυλών Naqbiyin, Sharqiyin, Kunud και Abadilah, καθώς και μερικοί Πέρσες και Βαλούχοι. Τα δέκα πλοία της διακινούσαν εμπορεύματα σε λιμένες του Περσικού Κόλπου και των Ινδιών.

Ο Ματζίντ μπιν Σουλτάν μπιν Σακρ Αλ Κασίμι δέχθηκε κατά παραχώρηση την περιοχή Σαμαλίγια (= βόρεια), όπου βρισκόταν και η Κάλμπα, ως φέουδο από τον αδελφό του, τον Σεΐχη Σαλίμ μπιν Σουλτάν Αλ Κασίμι, Κυβερνήτη του Σάρτζα. Κατόπιν η Κάλμπα διοικήθηκε από κοινού από τους δύο γιους του Ματζίντ, τον Χαμάντ και τον Αχμάντ μπιν Ματζίντ.

Ο γιος τού Χαμάντ, ο Σαΐντ μπιν Χαμάντ Αλ Κασίμι, τον διαδέχθηκε το 1902.

## Παραπομπές


## Εξωτερικοί σύνδεσμοι
* 

Καλμπα
Ασουγκάντζ

Το **Ασουγκάντζ** ή **Ασουγκόντζ** (βεγγ. আশুগঞ্জ) είναι πόλη του Μπανγκλαντές, με πληθυσμό 145.828 κατοίκους στην απογραφή του 2001. Διοικητικώς, η πόλη υπάγεται στη Διαίρεση Τσιταγκόνγκ και ειδικότερα στο Διαμέρισμα Μπραχμανμπάρια. Το Ασουγκάντζ είναι κτισμένο σε μεσοσταθμικό υψόμετρο μόλις 10 μέτρα πάνω από την επιφάνεια της θάλασσας, στην αριστερή όχθη του μεγάλου Ποταμού Μέγκχνα (κοντά στο δέλτα του), που γεφυρώνεται στο ύψος της πόλης με μεγάλη οδογέφυρα μήκους 1.194 μέτρων από προεντεταμένο σκυρόδεμα, τη «Sayed Nazrul Islam» ή Γέφυρα του Μπαϊράμπ (ভৈরব সেতু, εγκαινιάσθηκε το 2002). Στην απέναντι όχθη του ποταμού είναι κτισμένη η πόλη Μπχαϊράμπ ή Μπαϊράμπ-Μπαζάρ.

Η πόλη είναι γνωστή για το μεγάλο λιμάνι της, που την καθιστά κέντρο εμπορίου, καθώς και για το μεγάλης ισχύος εργοστάσιο παραγωγής ηλεκτρικής ενέργειας, το δεύτερο μεγαλύτερο σε ολόκληρη τη χώρα, το οποίο έχει σημερινή ισχύ 1.647 μεγαβάτ, έναντι εγκατεστημένης ισχύος 1.756 μεγαβατ. Παράγει περίπου το 25% της συνολικής ηλεκτρικής ενέργειας που παράγεται ετησίως στο Μπανγκλαντές, ιδίως για την πρωτεύουσα Ντάκα. Επίσης η βιομηχανία λιπασμάτων Ashuganj Fertilizer and Chemical Company Ltd. στην άλλη πλευρά της πόλεως παράγει χημικά λιπάσματα που διανέμονται σε όλη τη χώρα. Υπάρχουν περισσότεροι από πεντακόσιοι ορυζόμυλοι στην πόλη, που παράγουν περισσότερο από το 40% της εθνικής παραγωγής ρυζάλευρου. Η Εθνική οδός Ν2 (Ντάκα-Τζάφλονγκ) διέρχεται από την προαναφερθείσα γέφυρα και συνδέει το Ασουγκάντζ με την Ντάκα, ενώ υπάρχει και σιδηροδρομική σύνδεση και απευθείας γραμμή τράνζιτ με την Ινδία.

## Ο λιμένας
Το ποτάμιο λιμάνι του Ασουγκάντζ είναι ένα από τα σημαντικότερα του ανατολικού Μπανγκλαντές, στην ευρύτερη περιοχή του Δέλτα της Βεγγάλης, επί του ποταμού Μέγκχνα, ενδιάμεσος σταθμός μεταφορτώσεως για την ανατολική Νότια Ασία. Συνορεύει με βιομηχανική περιοχή της πόλεως και απέχει οδικώς 28 χιλιόμετρα από την Μπραχμανμπάρια και 43 χιλιόμετρα από την Αχάουρα στα ανατολικά σύνορα με την Ινδία. Ο λιμένας διαθέτει αρκετές αποθήκες, ενώ υπάρχει και ναυπηγοεπισκευαστική ζώνη. Υπό κατασκευή βρίσκεται και ένας σταθμός εμπορευματοκιβωτίων («κοντέινερ»). Χρησιμεύει ως λιμένας εισόδου για φορτία προοριζόμενα για τη γειτονική πολιτεία Τρίπουρα της Ινδίας, καθώς και για τις άλλες γειτονικές ινδικές πολιτείες.

## Παραπομπές


Ασουγκαντζ
Όρη Μάξγουελ

Τα **Όρη Μάξγουελ** () είναι μια οροσειρά στον πλανήτη Αφροδίτη, στην οποία βρίσκεται το Όρος Σκάδι, το ψηλότερο βουνό της οροσειράς αλλά και του πλανήτη.

[thumb|Προοπτική απόδοση της Γης της Ιστάρ, ενώ στο κέντρο της εικόνας βρίσκεται η οροσειρά Μάξγουελ με κόκκινο χρώμα, σύμφωνα με την ανύψωσή της, και με λευκό χρώμα οι κορυφές της όπως το [Όρος Σκάδι.]]
thumb|right|Χρωματικά κωδικοποιημένος υψομετρικός χάρτης, που δείχνει τις υπερυψωμένες «ηπείρους» με κίτρινο χρώμα: η Γη της Ιστάρ με την οροσειρά Μάξγουελ στην κορυφή.
Τα Όρη Μάξγουελ βρίσκονται στην ηπειρωτική περιοχή Γη της Ιστάρ (), την πιο βόρεια ηπειρωτική περιοχή του πλανήτη, και έχουν μέγιστο ύψος 10.700 μέτρα. Τα όρη βρίσκονται ανατολικά του υψιπέδου Λάκσμι () και είναι 6,4 χιλιόμετρα ψηλότερα από αυτό. Οι δυτικές πλαγιές είναι πολύ απότομες, ενώ οι ανατολικές κατεβαίνουν σταδιακά στη Fortuna Tessera. Λόγω της ανύψωσής τους, είναι η πιο δροσερή (περίπου 380 °C) και η λιγότερο υπό πίεση (περίπου 45 bar ή 44 atm) τοποθεσία στην επιφάνεια της Αφροδίτης.

## Παραπομπές


Κατηγορία:Αφροδίτη (πλανήτης)
Μπόμπα Μεσσηνίας

Η **Μπόμπα** ή **Λύχνος** ή **Λίχνος** Σαπιέντζας Οινουσών είναι βραχονησίδα η οποία βρίσκεται στο Ιόνιο Πέλαγος και το σύμπλεγμα των Μεσσηνιακών Οινουσσών. Είναι δίπλα και ανατολικά της Σαπιέντζας στον όρμο του Πόρτο Λόγγο ενώ στα δυτικά της είναι η Αγία Μαριανή και η Σχίζα. Σύμφωνα με την τοπική παράδοση σε αυτήν αποβιβάστηκε ο Απόστολος Παύλος, όταν το πλοίο του έπεσε σε καταιγίδα πηγαίνοντας στη Ρώμη. Ο βυθός του όρμου είναι διάσπαρτος από ναυάγια.

## Παραπομπές


Κατηγορία:Νησιά της Μεσσηνίας
Κατηγορία:Νησιά της Ελλάδας
Κατηγορία:Ιόνιες Νήσοι
Κατηγορία:Γεωγραφικοί σχηματισμοί της Μεσσηνίας
Κατηγορία:Νησιά της Πελοποννήσου
Χελωνήσι Μεσσηνίας

Το **Χελωνήσι** ή **Μαραθονήσι** ή **Χελωνάκι** είναι επίπεδη νησίδα η οποία βρίσκεται στο Ιόνιο Πέλαγος, στον Όρμο του Ναυαρίνου. Υπάρχει μικρή προβλήτα για να δένουν τα τουριστικά καραβάκια από την Πύλο καθώς και το μνημείο της Αγγλικής Κυβέρνησης που είναι αφιερωμένο στους Άγγλους νεκρούς της ναυμαχίας του Ναβαρίνου. 

## Παραπομπές


Κατηγορία:Νησιά της Μεσσηνίας
Κατηγορία:Νησιά της Ελλάδας
Κατηγορία:Ιόνιες Νήσοι
Κατηγορία:Γεωγραφικοί σχηματισμοί της Μεσσηνίας
Κατηγορία:Νησιά της Πελοποννήσου
Πύλος (νησίδα)

Η **Πύλος** ή **Τσιχλή Μπαμπά** ή **Φανάρι** είναι νησίδα η οποία βρίσκεται στο Ιόνιο Πέλαγος, στην είσοδο για τον Όρμο του Ναυαρίνου και το νότιο άκρο της Σφακτηρίας. Την ονομασία Φανάρι την οφείλει στην ύπαρξη φάρου, που πρωτολειτούργησε το 1873. Τοπόσημό της είναι η βράχινη πύλη "Τρυπητό".
αριστερά|μικρογραφία|Το "Τρυπητό" στη νησίδα Φανάρι.|193x193εσ
Υπάρχει μικρή προβλήτα για να δένουν τα τουριστικά καραβάκια από την Πύλο και η δυνατότητα στους επισκέπτες, με 140 πέτρινα σκαλοπάτια, να επισκεφθούν το μνημείο της Γαλλικής Κυβέρνησης (του 1890) που είναι αφιερωμένο στους Γάλλους νεκρούς της ναυμαχίας του Ναβαρίνου. Από την κορυφή του μνημείου φαίνεται ανατολικά η Πύλος με το Νιόκαστρο και βορειοανατολικά όλος ο όρμος Ναβαρίνου με την Χρυσή Ακτή στο βάθος.

## Εξωτερικοί σύνδεσμοι

* μικρογραφία|236x236px|Ηλιοβασίλεμα με φόντο το Φανάρι.Sfaktiria and Fanari από τον ιστότοπο https://visit-pylos-nestor.gr/ (στα αγγλικά).

## Παραπομπές


Κατηγορία:Νησιά της Μεσσηνίας
Κατηγορία:Νησιά της Ελλάδας
Κατηγορία:Ιόνιες Νήσοι
Κατηγορία:Γεωγραφικοί σχηματισμοί της Μεσσηνίας
Κατηγορία:Νησιά της Πελοποννήσου
Πετροκάραβο Μεσσηνίας

Το **Πετροκάραβο** ή **Αυγό** ή **Πετροκάραβα** είναι 2 βραχονησίδες οι οποίες βρίσκονται στο Ιόνιο Πέλαγος, νότια της νησίδας Βενέτικο και του ακρωτηρίου Ακρίτας στην νοτιοδυτική άκρη της Πελοποννήσου. 

## Παραπομπές


Κατηγορία:Νησιά της Μεσσηνίας
Κατηγορία:Νησιά της Ελλάδας
Κατηγορία:Ιόνιες Νήσοι
Κατηγορία:Γεωγραφικοί σχηματισμοί της Μεσσηνίας
Κατηγορία:Νησιά της Πελοποννήσου
Γκαμπριέλ Μαρτινέλι

Ο **Γκαμπριέλ Θεοντόρο Μαρτινέλι Σίλβα** (18 Ιουνίου 2001) είναι Βραζιλιάνος επαγγελματίας ποδοσφαιριστής που αγωνίζεται ως πλάγιος μέσος ή επιθετικός στην Άρσεναλ και στην εθνική ομάδα της Βραζιλίας.

Ο Μαρτινέλι ξεκίνησε την επαγγελματική του καριέρα παίζοντας για την Ιτουάνο και υπέγραψε συμβόλαιο με την Άρσεναλ τον Ιούλιο του 2019, σε ηλικία 18 ετών.

Ο Μαρτινέλι εκπροσώπησε τη Βραζιλία στους Θερινούς Ολυμπιακούς Αγώνες του 2020, κατακτώντας το χρυσό μετάλλιο στο ανδρικό ποδόσφαιρο. Έκανε το ντεμπούτο του με την ανδρική ομάδα δύο χρόνια αργότερα και συμμετείχε στο Παγκόσμιο Κύπελλο Ποδοσφαίρου του 2022 και στο Κόπα Αμέρικα του 2024.

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ολυμπιακής ομάδας Βραζιλίας
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Ιτουάνο Φουτεμπόλ Κλούμπε
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ολυμπιονίκες του ποδοσφαίρου
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κόπα Αμέρικα 2024
Δύο Αδέλφια Μεσσηνίας

Τα **Δύο Αδέλφια** ή **Διαδέλφια** Σαπιέντζας Οινουσών είναι δύο βραχονησίδες οι οποίες βρίσκονται στο Ιόνιο Πέλαγος και το σύμπλεγμα των Μεσσηνιακών Οινουσσών ενώ είναι στο νότιο άκρο της νησίδας Σαπιέντζας και το νοτιοδυτικό άκρο της Πελοποννήσου. 

## Παραπομπές


Κατηγορία:Νησιά της Μεσσηνίας
Κατηγορία:Νησιά της Ελλάδας
Κατηγορία:Ιόνιες Νήσοι
Κατηγορία:Γεωγραφικοί σχηματισμοί της Μεσσηνίας
Κατηγορία:Νησιά της Πελοποννήσου
Νίκος Ψιλάκης

Ο **Νίκος Ψιλάκης** (Κασταμονίτσα Ηρακλείου, 6 Αυγούστου 1955 - Ηράκλειο, 2 Νοεμβρίου 2024) ήταν Έλληνας δημοσιογράφος, λαογράφος, συγγραφέας και λογοτέχνης.

## Βιογραφικά στοιχεία
Ο Νίκος Ψιλάκης αφιέρωσε τη ζωή του στη δημοσιογραφία, στην καταγραφή και ανάδειξη της λαογραφικής παράδοσης, των μνημείων της Ορθοδοξίας και της κρητικής διατροφής. Εργάστηκε επί σειρά ετών στον τοπικό τύπο του Ηρακλείου και αργότερα στο τοπικό ραδιόφωνο και την τηλεόραση. Αφοσιώθηκε με ζήλο στην καταγραφή και τεκμηρίωση του λαϊκού πολιτισμού της Κρήτης. Ιδιαίτερο ήταν το ενδιαφέρον του για την κρητική διατροφή για την οποία και συνέγραψε σειρά βιβλίων.

Επιμελήθηκε το σενάριο και τη δημοσιογραφική έρευνα σε περισσότερα από 80 ντοκιμαντέρ στην κρατική τηλεόραση, έλαβε μέρος ως εισηγητής σε περισσότερα από 200 συνέδρια και εκδηλώσεις και πραγματοποιήσε πολλές εκθέσεις φωτογραφίας.

Ο Νίκος Ψιλάκης είχε τιμηθεί δυο φορές από την Ακαδημία Αθηνών, για το έργο του ``Μοναστήρια και Ερημητήρια της Κρήτης``, με το βραβείο των δημοσιογραφικών ενώσεων της Ελλάδας και με το βραβείο ``Νίκος Καζαντζάκης`` για την προσφορά του στα γράμματα.

Ήταν μέλος της Εταιρείας Κρητικών Ιστορικών Μελετών, της Ελληνικής Λαογραφικής Εταιρείας και υπήρξε για σειρά ετών Αντιπρόεδρος της Ελληνικής Ακαδημίας Γεύσης. Επίσης ήταν μέλος της Επιτροπής Διασύνδεσης του Πανεπιστημίου Κρήτης με την κοινωνία, καθώς και της συντακτικής ομάδας του ηλεκτρονικού περιοδικού «Τρίτων» του Πανεπιστημίου Κρήτης.

## Έργα
Ο Νίκος Ψιλάκης έγράψε περισσότερα από 25 βιβλία ανάμεσα στα οποία ένα από τα πιο γνωστά είναι η *Κρητική Παραδοσιακή Κουζίνα*. Άλλα σημαντικά έργα του είναι το δίτομο *Μοναστήρια και Ερημητήρια της Κρήτης* και οι *Λαϊκές Τελετουργίες στην Κρήτη*.

## Εξωτερικοί σύνδεσμοι
*Εκδόσεις Καρμάνωρ

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Έλληνες λαογράφοι
Κατηγορία:Έλληνες λόγιοι του 20ου αιώνα
Φούρνος κενού

Στη χημεία, ένας **φούρνος κενού** (vacuum oven) είναι ένας φούρνος που μπορεί να εφαρμόσει επίσης κενό στο περιεχόμενό του. Τέτοιες συσκευές είναι χρήσιμες για την αφαίρεση διαλύτη ή την αφυδάτωση δειγμάτων. Είναι ισοδύναμα με το πιστόλι στεγνώματος του Abderhalden κατά κάποιο τρόπο, αλλά οι φούρνοι κενού συνήθως μπορούν να φιλοξενήσουν μεγάλα δείγματα. Μια χαρακτηριστική λειτουργία για έναν φούρνο κενού είναι η ενεργοποίηση ή η αναγέννηση μοριακών κόσκινων (molecular sieve). Οι κλίβανοι κενού (Vacuum furnaces) είναι σχετικές συσκευές που λειτουργούν σε πολύ υψηλότερες θερμοκρασίες και πολύ χαμηλότερες πιέσεις.
Το ακετυλακετονικό σύμπλεγμα Mn(acac)2 λαμβάνεται με ξήρανση υπό κενό του κίτρινου διένυδρου Mn(acac)2(H2O )2.

## Παραπομπές


Κατηγορία:Συσκευές εργαστηρίου
Κατηγορία:Φούρνοι
Νεράιδες Μεσσηνίας

Οι **Νεράιδες** ή **Φοινικιά** Φοινικούντα είναι βραχονησίδα η οποία βρίσκεται στο Ιόνιο Πέλαγος και στο νοτιοανατολικό άκρο της Πελοποννήσου, πολύ κοντά στις ακτές μεταξύ Μεθώνης - Φοινικούντας και νοτιοανατολικά της παραλίας Κουμπάρες. 

## Παραπομπές


Κατηγορία:Νησιά της Μεσσηνίας
Κατηγορία:Νησιά της Ελλάδας
Κατηγορία:Ιόνιες Νήσοι
Κατηγορία:Γεωγραφικοί σχηματισμοί της Μεσσηνίας
Κατηγορία:Νησιά της Πελοποννήσου
Rise Against

Οι **Rise Against** είναι αμερικάνικο πανκ ροκ συγκρότημα από το Σικάγο του Ιλινόι. Το σημερινό line-up του συγκροτήματος περιλαμβάνει από τον τραγουδιστή/ρυθμικό κιθαρίστα Τιμ Μακίλραθ, τον επικεφαλής κιθαρίστη Ζακ Μπλερ, τον μπάσο Τζο Πρίνσιπε και τον ντράμερ Μπράντον Μπαρνς. Με ρίζες σε hardcore punk και melodic hardcore, η μουσική τους δίνει έμφαση στη μελωδία, τον επιθετικό ήχο και τους γρήγορους ρυθμούς. Στιχουργικά, το συγκρότημα είναι γνωστό για τα κοινωνικά του σχόλια, καλύπτοντας ένα ευρύ φάσμα θεμάτων όπως η πολιτική αδικία, τα δικαιώματα των ζώων, ο ανθρωπισμός και ο περιβαλλοντισμός.

Το συγκρότημα πέρασε τα πρώτα τέσσερα χρόνια του με την ανεξάρτητη δισκογραφική εταιρεία Fat Wreck Chords, στο οποίο κυκλοφόρησαν δύο στούντιο άλμπουμ, *The Unraveling* (2001) και *Revolutions per Minute* (2003). Τα άλμπουμ γνώρισαν underground επιτυχία και το 2003 το συγκρότημα υπέγραψε με τη μεγάλη δισκογραφική Dreamworks, που απορροφήθηκε από τον Geffin. Το ντεμπούτο τους στη μεγάλη δισκογραφική, *Siren Song of the Counter Culture* (2004) έφερε στο συγκρότημα mainstream επιτυχία, με τη δημοτικότητα των τραγουδιών "Give It All" και "Swing Life Away". Το επόμενο άλμπουμ του συγκροτήματος, *The Sufferer & the Witness* (2006), ήταν το πρώτο τους άλμπουμ που μπήκε στα τσαρτ σε χώρες εκτός της Βόρειας Αμερικής.

Με την κυκλοφορία του *Appeal to Reason* (2008), η μουσική τους μετατοπίστηκε προς έναν πιο προσιτό και φιλικό προς το ραδιόφωνο ήχο, με μεγαλύτερη έμφαση στην αξία παραγωγής. Το σινγκλ του άλμπουμ, "Savior", έσπασε το ρεκόρ για τις περισσότερες συνεχόμενες εβδομάδες που δαπανήθηκαν τόσο στα τσαρτ Hot Rock Songs όσο και στα Alternative Songs. Η δημοτικότητά τους μεγάλωσε με την κυκλοφορία του *Endgame* (2011), που έφτασε στο νούμερο δύο στο Billboard 200, και σημείωσε υψηλά τσαρτ παγκοσμίως. Τα έβδομα και οκτώ άλμπουμ του συγκροτήματος, *The Black Market* (2014) και *Wolves* (2017) συνέχισαν την τάση της εμπορικής επιτυχίας, και οι δύο κορυφώθηκαν με την πρώτη δεκάδα στο Billboard 200. Το ένατο και πιο πρόσφατο άλμπουμ τους, *Nowhere Generation*, κυκλοφόρησε το 2021.

Οι Rise Against είναι επίσης γνωστοί για την υπεράσπιση του προοδευτισμού, υποστηρίζοντας οργανισμούς όπως η Διεθνής Αμνηστία και το It Gets Better Project. Προωθούν ενεργά τα δικαιώματα των ζώων και τα περισσότερα από τα μέλη του είναι straight edge, υποστηρικτές της PETA και χορτοφάγοι. 

## Μέλη
* Τιμ Μακίλραθ – κύρια φωνητικά (1999–σήμερα), ρυθμική κιθάρα (2002–σήμερα)

* Τζο Πρίνσιπε – μπάσο, φωνητικά (1999–σήμερα)

* Μπράντον Μπαρνς – τύμπανα, κρουστά (2000–σήμερα)

* Ζακ Μπλερ – κιθάρα, δεύτερα φωνητικά (2007–σήμερα) 

## Δίσκογραφία
* *The Unraveling* (2001) 
* *Revolutions per Minute* (2003) 
* *Siren Song of the Counter Culture* (2004) 
* *The Sufferer & the Witness* (2006) 
* *Appeal to Reason* (2008) 
* *Endgame* (2011) 
* *The Black Market* (2014) 
* *Wolves* (2017) 
* *Nowhere Generation* (2021) 
* *Ricochet* (2025) 

## Παραπομπές


## Εξωτερικοί σύνδεσμοι
* 
* 

Κατηγορία:Μουσικά συγκροτήματα από το Σικάγο
Κατηγορία:Αμερικανικά punk rock συγκροτήματα
Μερόπη Μεσσηνίας (νησίδα)

Η **Μερόπη** ή **Μερώπη** Καρδαμύλης ή **Αμυγδαλόνησος** είναι νησίδα η οποία βρίσκεται στο Ιόνιο Πέλαγος, στον Μεσσηνιακό Κόλπο και τη δυτική ακτή της χερσονήσου Μάνης. Απέχει 400 μέτρα νότια από το λιμάνι της Καρδαμύλης και 100 μέτρα από τη βραχώδη ακτή της τοποθεσίας "Βάρδια", έχει έκταση 35 στρέμματα και από το 1862 είναι ιδιόκτητη. Επάνω της υπάρχει το εκκλησάκι του Αγίου Νικολάου, (ευρύτερα γνωστός ως Ιερός Ναός Κοιμήσεως Θεοτόκου) το οποίο κτίστηκε το 1779 και συνδέεται με το οχυρό συγκρότημα του φρουρίου, ερείπια του οποίου ακόμα υπάρχουν. Και τα δύο έχουν χαρακτηριστεί από το Υπουργείο Πολιτισμού ως ιστορικό διατηρητέο μνημείο, με ζώνη προστασίας όλη τη νήσο. Διοικητικά η Μερόπη απογράφεται ως ξεχωριστός οικισμός από το 2011 και ανήκει στο δήμο Δυτικής Μάνης, στην περιφερειακή ενότητα Μεσσηνίας και στην περιφέρεια Πελοποννήσου.

## Σημείωση
Στη Μεσσηνία αλλά στον Δήμο Οιχαλίας υπάρχει ο συνώνυμος οικισμός Μερόπη.

## Παραπομπές


Κατηγορία:Νησιά της Μεσσηνίας
Κατηγορία:Νησιά της Ελλάδας
Κατηγορία:Ιόνιες Νήσοι
Κατηγορία:Γεωγραφικοί σχηματισμοί της Μεσσηνίας
Κατηγορία:Νησιά της Πελοποννήσου
Ουιλιάμ Σαλιμπά

Ο **Ουιλιάμ Αλέν Αντρέ Γκαμπριέλ Σαλιμπά** (*William Alain André Gabriel Saliba*, 24 Μαρτίου 2001) είναι Γάλλος επαγγελματίας ποδοσφαιριστής που αγωνίζεται ως κεντρικός αμυντικός στην Άρσεναλ και στην εθνική ομάδα της Γαλλίας.

Ο Σαλιμπά ξεκίνησε την επαγγελματική του καριέρα στη Σεντ Ετιέν, όπου έκανε το ντεμπούτο του το 2018 σε ηλικία 17 ετών. Το 2019 υπέγραψε με την Άρσεναλ, παραμένοντας δανεικός στη Σεντ Ετιέν για μία σεζόν και στη συνέχεια αγωνίστηκε ως δανεικός στη Νις και τη Μαρσέιγ. Το 2022, επέστρεψε στην Άρσεναλ και καθιερώθηκε στην αμυντική γραμμή της ομάδας.

Ο Σαλιμπά έκανε το ντεμπούτο του με την εθνική Γαλλίας το 2022 και συμμετείχε στο Παγκόσμιο Κύπελλο του 2022 και στο Euro 2024.

## Παραπομπές


Κατηγορία:Γάλλοι ποδοσφαιριστές
Κατηγορία:Γάλλοι ασιατικής καταγωγής
Κατηγορία:Γάλλοι αφρικανικής καταγωγής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
NGC 4861

Ο γαλαξίας **[[Νέος Γενικός Κατάλογος|NGC]] 4861** (στον *[[Άτλας των ιδιόμορφων γαλαξιών|Άτλαντα των ιδιόμορφων γαλαξιών]]* καταγράφεται ως **Arp 266**) βρίσκεται στον αστερισμό Κύνες Θηρευτικοί και τον ανακάλυψε ο αστρονόμος Ουίλιαμ Χέρσελ (William Herschel) την 1η Μαΐου 1785.

Η μορφολογική του ταξινόμηση αποδείχθηκε δύσκολη. Η μάζα, το μέγεθος και η ταχύτητα περιστροφής του δείχνουν έναν σπειροειδή γαλαξία. Από την άλλη λόγω του σχήματός του, που είναι ιδιαιτέρως ακανόνιστο, θα μπορούσε να ταξινομηθεί και ως νάνος ακανόνιστος γαλαξίας. Η ολική μάζα και κατά συνέπεια το βαρυτικό δυναμικό των νάνων γαλαξιών είναι μικρότερο, γεγονός που επιτρέπει την ταχύτερη μετακίνηση αερίων και άλλων υλικών, κάνοντας τους αστρογόνους γαλαξίες. Μάλιστα οι νάνοι γαλαξίες αυτού του είδους αποκαλούνται Κυανούς πυκνούς νάνους γαλαξίες.

Στον NGC 4861 έχουν ανακαλυφθεί επίσης δύο υπερφωτεινές πηγές ακτίνων Χ. Η πρώτη σχετίζεται με μία πυκνή περιοχή H II και δεύτερη η εντός αστρικού σμήνους.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Γαλαξίες
Κατηγορία:Θηρευτικοί Κύνες
4861
266
44536
08098
+06-29-003
Μπούρτζι (Μεθώνης)

Το **Μπούρτζι** είναι επίπεδη βραχονησίδα που ενώνεται με την ξηρά και το Κάστρο της Μεθώνης στο Ιόνιο Πέλαγος. Βρίσκεται στο νότιο άκρο της μικρής χερσονήσου του κάστρου, στα δυτικά του κόλπου της Μεθώνης ενώ στα νότιά του είναι η νήσος Σαπιέντζα. 
αριστερά|μικρογραφία|206x206εσ|Το μικρό φρούριο στο Μπούρτζι μέσα από το Κάστρο της Μεθώνης.
Το ανεξάρτητο και αυτοδύναμο μικρό φρούριο με τον οκτάγωνο πύργο ξεκίνησε να κτίζεται στα τέλη του 15ου αιώνα και πήρε την τελική μορφή του κατά τη Β' Ενετοκρατία. Έχει χρησιμοποιηθεί ως έδρα φρουράς, φάρος, φυλακή και καταφύγιο σε καιρούς πολιορκίας.

## Εξωτερικοί σύνδεσμοι

* Πόσα “Μπούρτζι” έχει η Ελλάδα. Τα θαλασσινά οχυρά που “έζησαν” πολιορκίες και επιδρομές. Που βρίσκονται (Φωτογραφίες) από την Μηχανή του Χρόνου. 
* Μπούρτζι Μεθώνης από ψηλά στο https://www.youtube.com/.
* Το Μπούρτζι στο κάστρο της Μεθώνης από το Ίδρυμα Αικατερίνης Λασκαρίδη.
## Παραπομπές


Κατηγορία:Ιόνιες Νήσοι
Κατηγορία:Νησιά της Πελοποννήσου
Κατηγορία:Νησιά της Μεσσηνίας
Κατηγορία:Γεωγραφικοί σχηματισμοί της Μεσσηνίας
Κατηγορία:Δήμος Πύλου - Νέστορος
Κατηγορία:Επαρχία Πυλίας
Γάμος λεβάντας

Ο **Γάμος λεβάντας** είναι ένας γάμος μεικτού προσανατολισμού ανδρών-γυναικών, που πραγματοποιείται ως γάμος ευκαιρίας για να κρύψει τον κοινωνικά στιγματισμένο σεξουαλικό προσανατολισμό του ενός ή και των δύο συντρόφων. Ο όρος χρονολογείται από τις αρχές του 20ου αιώνα και χρησιμοποιείται σχεδόν αποκλειστικά για να χαρακτηρίσει ορισμένους γάμους δημοσίων διασημοτήτων στο πρώτο μισό του 20ου αιώνα, κυρίως πριν από τον Β' Παγκόσμιο Πόλεμο, όταν η στάση του κοινού καθιστούσε αδύνατο για ένα άτομο που παραδέχεται την ομοφυλοφιλία να επιδιώξει καριέρα, ιδίως στη βιομηχανία ταινιών του Χόλυγουντ. Μία από τις πρώτες χρήσεις της φράσης εμφανίστηκε στον βρετανικό Τύπο το 1895, σε μια εποχή που το χρώμα της λεβάντας συνδέθηκε με την ομοφυλοφιλία.

## Παραπομπές


Κατηγορία:Ανθρώπινη σεξουαλικότητα
Κατηγορία:Σεξολογία
Πηγή Οιχαλίας Μεσσηνίας

Η **Πηγή** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Η Πηγή βρίσκεται προς τα βορειοανατολικά όρια με την Περιφερειακή Ενότητα Αρκαδίας, σε απόσταση 23 χλμ. Β.-ΒΔ. από τον Μελιγαλα (έδρα του δήμου) και 48 χλμ. Β.-ΒΔ. από την Καλαμάτα ενώ είναι κτισμένος σε υψόμετρο 617 μέτρα.  

Ως ξεχωριστός οικισμός αναφέρεται επίσημα, για πρώτη φορά, το 1913 ως *Αράχωβα* να απογράφεται στην τότε κοινότητα Άνω Γαράντζας ενώ το 1956 μετονομάστηκε σε Πηγή. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Άγιο Αθανάσιο και την Άνω Μέλπεια αποτελούν την κοινότητα Άνω Μέλπειας που υπάγεται στη δημοτική ενότητα Ανδανίας του Δήμου Οιχαλίας. Σύμφωνα με την απογραφή 2021 απογράφησαν 19 κάτοικοι  ενώ με αυτήν του 2011 είχε 19. 

## Σημείωση
Στην Μεσσηνία αλλά στον Δήμο Δυτικής Μάνης υπάρχει ο συνώνυμος οικισμός Πηγή.

## Παραπομπές


Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας
Πλάτανα Μεσσηνίας

Τα **Πλάτανα** είναι οικισμός του Δήμου Οιχαλίας στην Πελοποννήσου και την Περιφερειακή Ενότητα Μεσσηνίας. Βρίσκονται προς τα βορειοανατολικά όρια με την Περιφερειακή Ενότητα Αρκαδίας, σε υψόμετρο 88 μέτρα. Απέχουν 11 χλμ. Β.-ΒΔ. από τον Μελιγαλα (έδρα του δήμου) και 43 χλμ. Β.-ΒΔ. από την Καλαμάτα ενώ στα βόρειά τους είναι το Αγριλόβουνο και στα νότια οι Κωνσταντίνοι. Ως ξεχωριστός οικισμός αναφέρονται επίσημα, για πρώτη φορά, το 1991 να απογράφονται στην κοινότητα Κωνσταντίνων. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τους Κωνσταντίνους αποτελούν την ομώνυμη κοινότητα που υπάγεται στη δημοτική ενότητα Ανδανίας Δήμου Οιχαλίας. Σύμφωνα με την απογραφή 2021 απογράφησαν 14 κάτοικοι  ενώ με αυτήν του 2011 είχε 30. 

## Παραπομπές


Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας
NGC 266

Ο **[[Νέος Γενικός Κατάλογος|NGC]] 266** είναι μέγας ραβδωτός σπειροειδής γαλαξίας στον αστερισμό Ιχθύες. Απέχει 197 εκατομμύρια έτη φωτός από τον Γαλαξία μας και τον ανακάλυψε ο αστρονόμος Ουίλιαμ Χέρσελ (William Herschel) στις 12 Σεπτεμβρίου 1784. Ταξινομείται ως SB(rs)ab, γεγονός που υποδηλώνει μια ημιδακτυλιοειδή δομή (rs) και σπειροειδείς βραχίονες με μέτρια έως σφιχτή περιέλιξη (ab). Είναι το κυριότερο μέλος μιας ομάδας αποτελούμενης από έξι γαλαξίες «μικρής» μάζας.

Ο NGC 266 είναι επίσης ενεργός γαλαξίας τύπου LINER. Ο ρυθμός σχηματισμού νέων αστέρων είναι μέτριος, υπολογίζεται στις 2,4 ηλιακές μάζες ανά έτος. Επίσης έχει εντοπισθεί πηγή ακτίνων Χ προερχόμενη από θερμά αέρια που περιβάλουν τον γαλαξία. Δεν είναι γνωστό τι προκαλεί την εκπομπή των ακτίνων.

## Υπερκαινοφανής
Στις 12 Οκτωβρίου 2005 παρατηρήθηκε υπερκαινοφανής 29,8″ ανατολικά και 16,7″ βόρεια από τον γαλαξιακό πυρήνα του NGC 266. Ονομάστηκε **SN 2005gl** και ο προγεννήτορας του ήταν ένας υπεργίγαντας αστέρας, πιθανότατα ένας λαμπρός κυανός μεταβλητός.

## Παραπομπές

## Αναφορές

## Εξωτερικοί σύνδεσμοι
* 

0266
02901
00508
Κατηγορία:Ιχθύες (αστερισμός)
Κατηγορία:Ραβδωτοί σπειροειδείς γαλαξίες
Κατηγορία:Γαλαξίες LINER
+05-03-009
Μάλτα Οιχαλίας Μεσσηνίας

Η **Μάλτα ** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Η Μάλτα βρίσκεται προς τα ανατολικά όρια με την Περιφερειακή Ενότητα Αρκαδίας, σε απόσταση 7 χλμ. Β.-ΒΑ. από τον Μελιγαλά (έδρα του δήμου) και 37 χλμ. Β.-ΒΔ. από την Καλαμάτα ενώ είναι κτισμένος σε υψόμετρο 85  μέτρα. Στα βορειοδυτικά του είναι το Κεντρικό και στα νοτιοανατολικά η Ανδανία με την οποία παρεμβάλλεται ο χείμαρρος Μαυροζούμενα.   

Ως ξεχωριστός οικισμός αναφέρεται επίσημα, μετά την Επανάσταση του 1821, το 1835 να προσαρτάται στον τότε δήμο Ανδανίας και το 1912  να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί   κοινότητα που υπάγεται στη δημοτική ενότητα Ανδανίας του Δήμου Οιχαλίας. Σύμφωνα με την απογραφή 2021 απογράφησαν 48 κάτοικοι  ενώ με αυτήν του 2011 είχε 77. 

## Σημείωση
Στην Μεσσηνία αλλά στον Δήμο Αβίας υπάρχει ο συνώνυμος οικισμός Μάλτα.

## Παραπομπές


Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας
NGC 508

Ο **[[Νέος Γενικός Κατάλογος|NGC]] 508** είναι ελλειπτικός γαλαξίας στον αστερισμό Ιχθύες. Απέχει περίπου 247 εκατομμύρια έτη φωτός από το Ηλιακό Σύστημα και τον ανακάλυψε ο αστρονόμος Ουίλιαμ Χέρσελ (William Herschel) στις 12 Σεπτεμβρίου 1784.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ιχθύες (αστερισμός)
0504
05099
00939
+05-04-045
Κάτω Μάλθη Μεσσηνίας

Η **Κάτω Μάλθη** είναι οικισμός της Πελοποννήσου στην Περιφερειακή Ενότητα Μεσσηνίας.

## Γεωγραφικά - ιστορικά  στοιχεία
Η Κάτω Μάλθη βρίσκεται σε απόσταση 12 χλμ. Α.-ΒΑ. από τον Μελιγαλά (έδρα του δήμου) και 44 χλμ. ΒΔ. από την Καλαμάτα ενώ είναι κτισμένος σε υψόμετρο 133 μέτρα. Δυτικά του χωριού είναι ο Κόκλας και νοτιοανατολικά το Βασιλικό ενώ στη βόρεια άκρη του περνάει η Ενωτική Τσακώνας - Κυπαρισσίας ή ΕΟ9γ. 

Στα νότια και σε μικρή απόσταση από το χωριό, στο βό­ρειο πα­ρα­κλά­δι της ορο­σει­ράς Ραμο­βού­νι και σε ύψος πε­ρί­που 100 μέ­τρων είναι η προϊστορική Ακρόπολη της Μάλθης. Ο οχυ­ρω­μέ­νος οι­κι­σμός χρονολογείται στη Μέση-Ύστε­ρη Επο­χή του Χαλ­κού και ταυτίζεται με το αρχαίο Δώριο που αναφέρουν ο Όμηρος, ο Παυσανίας και ο Στράβων. 

## Διοικητικά στοιχεία
Ως ξεχωριστός οικισμός αναφέρεται επίσημα για πρώτη φορά το 1951 να απογράφεται στην κοινότητα Μάλθης. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Κόκλα αποτελούν την κοινότητα Κόκλα που υπάγεται στη δημοτική ενότητα Δωρίου του Δήμου Οιχαλίας. Σύμφωνα με την απογραφή 2021 απογράφησαν 43 κάτοικοι ενώ με αυτήν του 2011 ήταν 68.

## Εξωτερικοί σύνδεσμοι

* Μάλθη - Πελοπόννησος από το περιοδικό Αρχαιολογία.
* Μάλθη, Μεσσηνία (1926–1929, 1933–1934, 1952, 2015–2017) στον ιστότοπο του Σουηδικού Ινστιτούτου Αθηνών.

## Παραπομπές


Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας
Μαρίνα Μεσσηνίας

Η **Μαρίνα** είναι μικρός οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Η Μαρίνα βρίσκεται στα ανατολικά όρια με την Περιφερειακή Ενότητα Ηλείας, σε απόσταση 34 χλμ. Β. από τον Μελιγαλά (έδρα του δήμου) και 71 χλμ. Β.-ΒΔ. από την Καλαμάτα ενώ είναι κτισμένος σε υψόμετρο 700  μέτρα στις πλαγιές του όρους Παλιοβλάτιζα. Ως ξεχωριστός οικισμός αναφέρεται επίσημα, μετά την Επανάσταση του 1821, το 1835 να προσαρτάται στον τότε δήμο Είρας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το γειτονικό Κακαλέτρι αποτελούν την ομώνυμη  κοινότητα που υπάγεται στη δημοτική ενότητα Είρας του Δήμου Οιχαλίας. Σύμφωνα με την απογραφή 2021 απογράφησαν 7 κάτοικοι ενώ με αυτήν του 2011 είχε 11. 

## Παραπομπές


Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας